recursal/SuperWikiNEXT-32B huggingface dataset:
चुनाव में जीत कर चौथी बार मुख्यमंत्री बने पीटर करुआना
**जिब्राल्टर आम चुनाव** ब्रिटिश प्रवासी शासित प्रदेश जिब्राल्टर में 11 दिसम्बर 2007 के दिन आयोजित हुए थे। जिब्राल्टर सोशल डैमोक्रैट्स के उमीदवार तथा पदधारी मुख्यमंत्री पीटर करुआना ने बड़े कम अंतर से अपना चौथा कार्यकाल जीता। विपक्षी दल जो बोस्सानो ने चुनाव में काफ़ी अच्छा प्रदर्शन किया और मुख्मंत्री को कड़ी टक्कर दी थी। बोस्सानो ने चुनाव से पहले घोषणा कर दी थी कि एक सांसद के तौर पर उनका यह अंतिम चुनाव है तथा मज़ाक में कहा था कि वे सरकार में कोई पद स्वीकार नहीं करेंगे इसके पश्चात भी इन्हें जिब्राल्टर सोशल डैमोक्रैट्स के कुछ सदस्यों से ज्यादा व्यक्तिगत वोट मिले थे।

परिणाम
------

चुनाव में जिब्राल्टर सोशल डैमोक्रैट्स ने सबसे अधिक दस सीटें प्राप्त करीं। जिब्राल्टर सोशलिस्ट लेबर पार्टी और जिब्राल्टर लिबरल पार्टी के गठबंधन को कुल सात सीटें मिलीं, जिनमें जिब्राल्टर सोशलिस्ट लेबर ने चार तथा लिबरल पार्टी ने तीन सीटें जीतीं। प्रोग्रेसिव डैमोक्रेटिक पार्टी कोई भी सीट प्राप्त नहीं हुई। सबसे अधिक वोट (76,334) जिब्राल्टर सोशल डैमोक्रैट्स को मिले, उसके बाद जिब्राल्टर सोशलिस्ट लेबर पार्टी को 49,277, जिब्राल्टर लिबरल पार्टी को 21,120, प्रोग्रेसिव डैमोक्रेटिक पार्टी को 5,799, चार्ल्स गोमेज़ को 1,210 तथा रिचर्ड मार्टिनेज़ को 1,003। कुल मतदान 81.4 प्रतिशत हुआ था। 


ब • वा | दल1 | वोट2 | % | सीट |
| --- | --- | --- | --- |
| जिब्राल्टर सोशल डैमोक्रैट्स | 76,334 | 49.33 | 10 |
| गठबंधन | जिब्राल्टर सोशलिस्ट लेबर पार्टी | 49,277 | 31.84 | 4 |
| जिब्राल्टर लिबरल पार्टी | 21,120 | 13.65 | 3 |
| प्रोग्रेसिव डैमोक्रेटिक पार्टी | 5,799 | 3.75 | — |
| चार्ल्स गोमेज़ (स्वतंत्र, न्यू जिब्राल्टर डेमोक्रेसी) | 1,210 | 0.78 | — |
| रिचर्ड मार्टिनेज़ (स्वतंत्र) | 1,003 | 0.65 | — |
| कुल (मतदान 81.4%) | 154,743 | 100.00 | **17** |
| Source: Gibfocus |

सन्दर्भ
-------

1. ↑  "Peter Caruana wins the Gibraltar elections". Typicallyspanish.com. मूल से 10 फ़रवरी 2012 को पुरालेखित. अभिगमन तिथि 26 दिसम्बर 2011.

| * दे
* वा
* सं
जिब्राल्टर जिब्राल्टर में चुनाव और जनमत-संग्रह |
| --- |
| आम चुनाव | • 1921 • 1950 • 1953 • 1956 • 1959 • 1964 • 1969 • 1972 • 1976 • 1980 • 1984 • 1988 • 1992 • 1996 • 2000 • 2003 • 2007 • 2011 |
| यूरोपीय चुनाव | • 2004 • 2009 |
| जनमत-संग्रह | • 1967 • 2002 • 2006 |
**झाबुआ नन बलात्कार मामला** एक ऐसा मामला है जिसमें 24 आदिवासियों के एक समूह द्वारा 1998 में भारत के राज्य मध्य प्रदेश में झाबुआ जिले में चार ननों का कथित रूप से बलात्कार किया गया था।

झाबुआ की एक अदालत ने एक स्थानीय वकील द्वारा दायर नागरिक मानहानि के मुकदमा में हिंदू संगठनों पर आरोप लगाने के लिए तत्कालीन मध्य प्रदेश के मुख्यमंत्री दिग्विजय सिंह और 14 अन्य के खिलाफ वारंट जारी किया। भोपाल की एक अदालत ने वारंट उस समय रद्द कर दिया जब दिग्विजय उपस्थित हुए और 5000 रुपये का मुचलका भरा। भारतीय जनता पार्टी (भाजपा) नेता उमा भारती ने बाद में टिप्पणी की कि ईसाई नन के साथ बलात्कार करने वालों में से 12 खुद को आदिवासी ईसाई थे और यह एक विडंबना है कि इस घटना को सांप्रदायिक रंग देने का लिए कुछ लोग प्रयास कर रहे हैं।

इस मामले को अरुण शौरी ने अपनी पुस्तक **हार्वेस्टिंग अवर सोल्स** में वर्णित किया है और कहा है कि यह हिंदुओं को बदनाम करने के लिए एक झूठा आरोप है।

सन्दर्भ
-------

1. ↑  "Warrant against Digvijay cancelled". Chennai, India: द हिन्दू. 27 दिसम्बर 2003. मूल से 22 अक्तूबर 2013 को पुरालेखित. अभिगमन तिथि 6 अगस्त 2014.
2. ↑  "Two held in MP nuns rape case". द इंडियन एक्सप्रेस. मूल से 20 जुलाई 2010 को पुरालेखित. अभिगमन तिथि 6 अगस्त 2014.
3. ↑  "Warrant against Digvijay cancelled". Chennai, India: द हिन्दू. 27 दिसम्बर 2003. मूल से 22 अक्तूबर 2013 को पुरालेखित. अभिगमन तिथि 6 अगस्त 2014.
4. ↑  "Two held in MP nuns rape case". द इंडियन एक्सप्रेस. मूल से 20 जुलाई 2010 को पुरालेखित. अभिगमन तिथि 6 अगस्त 2014.
5. ↑  Don't give communal colour to atrocities, warn ministers Indian Express - 16 दिसम्बर 1998
**जिब्राल्टर का ध्वज** (अंग्रेज़ी: Flag of Gibraltar) ब्रिटिश प्रवासी शासित प्रदेश जिब्राल्टर का राष्ट्रीय ध्वज है। इसे 10 जुलाई 1502 को रॉयल वारंट कैस्टाईल की महारानी इज़ाबेला प्रथम द्वारा प्रदान किया था।

विवरण
-----

जिब्राल्टर का ध्वज

जिब्राल्टर का ध्वज
==================

ध्वज को वर्ष 1982 में नियमित किया गया था। यह दो एक के बाद एक सफेद रंग की व एक लाल रंग की क्षैतिज पट्टियों से बना हुआ है। इसके बीच में तीन मीनारदार कैसल है, जो पूर्ण रूप से झंडे के सफ़ेद भाग में स्थित है। कैसल के मुख्य प्रवेशद्वार से स्वर्ण रंग की चाबी लटकी हुई है जिसका मुख्य भाग लाला रंग की पट्टी के केंद्र में है। जिब्राल्टर का ध्वज अन्य ब्रिटिश प्रवासी शासित प्रदेशो से इस तरह है अलग है कि इसमें ब्रिटिश प्रतीक का प्रयोग नहीं है। इसका ध्वज जिब्राल्टर में स्थित किसी भी कैसल से मेल नहीं खाता है परन्तु यह माना जाता है कि यह जिब्राल्टर की गढ़ी का प्रतीक है। कैसल से लटकी हुई चाबी इसकी महत्वता को दर्शाती है।

सन्दर्भ
-------

1. 1 2  "National Symbols". gibraltar.gov.gi. जिब्राल्टर सरकार. मूल से 13 नवंबर 2014 को पुरालेखित. अभिगमन तिथि 10 नवम्बर 2012.

बाहरी कड़ियाँ
-------------

* फ्लैग ऑफ़ द वर्ल्ड पर जिब्राल्टर
**झारखंड का प्रतीक** (अंग्रेज़ी: Emblem of Jharkhand) भारतीय राज्य झारखंड की सरकार की आधिकारिक मुहर है।

डिज़ाइन
-------

प्रतीक में कई छल्ले हैं जिसमें बाहरी छल्ले में हरे रंग की पृष्ठभूमि पर ताकत, वन्य जीवन, रॉयल्टी और समृद्ध वनस्पति का प्रतिनिधित्व करते हुए राजकीय पशु हाथी हैं। मध्य छल्ले में समृद्ध वनस्पति, सौंदर्य और संस्कृति का प्रतिनिधित्व करते हुए पलाश के फूल (राजकीय फूल) हैं जिन्हें 'जंगल की लपटें' भी कहा जाता हैं। आंतरिक छल्ले में अद्वितीय झारखंडी शैली की पेंटिंग में लोग शामिल हैं जो समृद्ध इतिहास और सामाजिक बंधन की ताकत का प्रतिनिधित्व करते हैं। ध्येयवाक्य *सत्यमेव जयते* के साथ अशोक का सिंहशीर्ष प्रतीक के केंद्र में है।

इतिहास
------

Previous emblem used between 2000 and 2020
झारखंड का पहला प्रतीक 15 नवंबर 2000 को अपनाया गया था जब बिहार के दक्षिणी भाग से झारखंड राज्य का गठन किया गया। इस प्रतीक में एक अशोक चक्र शामिल था जैसा कि भारत के राष्ट्रीय ध्वज पर दर्शाया गया है जो खंजर के रूप में शैलीबद्ध चार *J* अक्षरों से घिरा हुआ है। प्रतीक में नीचे *झारखंड सरकार* लिखा हुआ था।

जनवरी 2020 में झारखंड के मुख्यमंत्री हेमंत सोरेन ने घोषणा की कि निकट भविष्य में राज्य सरकार द्वारा एक नया प्रतीक अपनाया जाएगा। उन्होंने कहा कि नए प्रतीक को राज्य की संस्कृति, परंपरा, इतिहास और भविष्य का प्रतिनिधित्व करना चाहिए और एक सार्वजनिक प्रतियोगिता के माध्यम से नए डिजाइन के लिए प्रविष्टियां आमंत्रित की गईं। 22 जुलाई को एक नए प्रतीक को आधिकारिक तौर पर 15 अगस्त 2020 से इस्तेमाल करने की मंजूरी दी गई।

इन्हें भी देखें
---------------

* भारत का राष्ट्रीय प्रतीक
* भारतीय राज्यों के प्रतीक

सन्दर्भ
-------

1. ↑  "झारखंड". ह्यूबर्ट-हेराल्ड.एनएल. अभिगमन तिथि 26 जून 2023.
2. ↑  "पहले आदेश में, हेमंत सोरेन ने पत्थलगड़ी मामले वापस ले लिए". *द हिंदू.कॉम*. अभिगमन तिथि 26 जून 2023.
3. ↑  "झारखंड के प्रतीक के लिए सीएम हेमंत सोरेन ने मांगे सुझाव". *बिजनेस स्टैंडर्ड*. अभिगमन तिथि 26 जून 2023.
4. ↑  "झारखंड का नया प्रतीक : झारखंड के नए लोगो में सफेद हाथी, जानिए क्‍या कह रही हेमंत सरकार..." *दैनिक जागरण*.
जिंदल स्टील एंड पावर लिमिटेड
============================

लेख बातचीत

* भाषा: हिन्दी
* 
* घड़ी
* इतिहास
* संपादित करें

**जिंदल स्टील एंड पावर लिमिटेड** ( **JSPL** ) हिसार में स्थित एक भारतीय इस्पात और ऊर्जा कंपनी है ।  लगभग कारोबार के साथ। ₹ 40000 करोड़ (US $ 5.5 बिलियन),  JSPL लगभग crore 130000 करोड़ (US $ 18 बिलियन) विविध जिंदल समूह समूह का हिस्सा है । JSPL भारत में इस्पात, बिजली, खनन, तेल और गैस और बुनियादी ढांचे में एक अग्रणी खिलाड़ी है। कंपनी अपने स्वयं के कैप्टिव कोयले और लौह-अयस्क खानों से पिछड़े एकीकरण के माध्यम से इस्पात और बिजली का उत्पादन करती है ।

जिंदल स्टील एंड पावर लि।|  |
| प्रकार | जनता |
| के रूप में ट्रेंड किया गया | * बीएसई :  532286
* NSE :  JINDALSTEL
 |
| में है | INE749A01030 |
| उद्योग | स्टील , ऊर्जा |
| संस्थापक | ओपी जिंदल |
| मुख्यालय | नई दिल्ली , भारत |
| सेवाकृत क्षेत्र | दुनिया भर |
| प्रमुख लोगों | नवीन जिंदल ( अध्यक्ष ) 
वीआर शर्मा  ( एमडी ) |
| उत्पादों | स्टील , लोहा , बिजली उत्पादन और वितरण |
| राजस्व | ₹ 36,943 करोड़ (US $ 5.2 बिलियन) (2020) |
| परिचालन आय | ₹ 3903 करोड़ (550 मिलियन अमेरिकी $) (2020) |
| शुद्ध आय | ₹ ₹ 399 करोड़ (यूएस $ −56 मिलियन) (2020) |
| कुल संपत्ति | ₹ 89,741 करोड़ (यूएस $ 13 अरब) (2020) |
| कुल इक्विटी | ₹ 32,035 करोड़ (यूएस $ 4.5 अरब) (2020) |
| कर्मचारियों की संख्या | 6,153 (2020) |
| माता-पिता | जिंदल ग्रुप |
| वेबसाइट | jindalsteelpower.com |

टन भार के संदर्भ में, यह में तीसरा सबसे बड़ा इस्पात उत्पादक देश है भारत । कंपनी स्पंज आयरन , माइल्ड स्टील स्लैब, फेरो क्रोम , आयरन अयस्क, माइल्ड स्टील , स्ट्रक्चरल, हॉट रोल्ड प्लेट्स और कॉइल और कोयला आधारित स्पंज आयरन प्लांट बनाती और बेचती है ।
चीन में जिआंगसू प्रांत (लाल रंग में)
**जिआंगसू** (江苏, Jiangsu) जनवादी गणराज्य चीन के पूर्वी तट पर स्थित एक प्रांत है। इसका नाम 'जिआंग' (जो नानजिंग का पुराना नाम था) और 'सू' (जो सूझोऊ शहर के नाम का पहला शब्दांश है) को जोड़कर बनाया गया था। चीन के सभी प्रान्तों में से जिआंगसू में सबसे घनी आबादी है। जिआंगसू की राजधानी नानजिंग शहर है। इस प्रान्त का क्षेत्रफल १,०२,६०० वर्ग किमी है, यानि भारत के बिहार राज्य से ज़रा ज़्यादा। सन् २०१० की जनगणना में इसकी आबादी ७,८६,५९,९०३ थी, यानि भारत के आंध्र प्रदेश राज्य से ज़रा कम। जिआंगसू का पीले सागर से १,००० किमी से भी लम्बा किनारा लगता है और प्रान्त के दक्षिणी भाग से यांग्त्से नदी गुज़रती है।

१९७८ में शुरू हुए चीनी आर्थिक सुधारों के बाद जिआंगसू में ज़बरदस्त तरक्क़ी हुई है। यहाँ की औसत प्रति व्यक्ति आय चीन के किसी भी अन्य प्रान्त से ज़्यादा है हालांकि प्रान्त के उत्तरी हिस्से दक्षिण की तुलना में काफ़ी पिछड़ गए हैं। इस प्रान्त से दुनिया भर में ऍलॅक्ट्रॉनिक सामान, रसायन और वस्त्र निर्यात होते हैं और चीन में सबसे ज़्यादा विदेशी पूँजी भी यहीं निवेशित है।

जिआंगसू के कुछ नज़ारे
---------------------

* सूझोऊ शहर में शेर पहाड़ पर हुचियु मीनारसूझोऊ शहर में शेर पहाड़ पर हुचियु मीनार
* नहरों का शहर झोऊझुआंगनहरों का शहर झोऊझुआंग
* लिंग शान के ९९ सीढ़ियों वाले महान बुद्धलिंग शान के ९९ सीढ़ियों वाले महान बुद्ध
* राजधानी नानजिंग की एक पाठशाला के आगे बर्फ़राजधानी नानजिंग की एक पाठशाला के आगे बर्फ़

इन्हें भी देखें
---------------

* नानजिंग
* सूझोऊ
* पीला सागर

सन्दर्भ
-------

1. ↑  Origin of the Names of China's Provinces Archived 2016-04-27 at the Wayback Machine, People's Daily Online
2. ↑  "China provinces 'to be bigger than Russia'". मूल से 6 अप्रैल 2012 को पुरालेखित. अभिगमन तिथि 13 मार्च 2012.

| * दे
* वा
* सं
चीनी जनवादी गणराज्य के प्रान्त-स्तरीय प्रभाग |
| --- |
| प्रान्त | 

 अनहुइ **·**  फ़ूज्यान **·**  गान्सू **·**  गुआंगदोंग **·**  गुइझोऊ **·**  हाइनान **·**  हेबेई **·**  हेइलोंगजियांग **·**  हेनान **·**  हूबेई **·**  हूनान **·**  जिआंगसू **·**  जिआंगशी **·**  जीलिन **·**  लियाओनिंग **·**  चिंगहई **·**  शान्शी **·**  शानदोंग **·**  शन्शी **·**  सिचुआन **·**  युन्नान **·**  झेजियांग 
 | National Emblem of the People's Republic of China |
| स्वायत्तशासी क्षेत्र | 

 गुआंगशी **·**  भीतरी मंगोलिया **·**  निंगशिया **·**  तिब्बत **·**  शिंजियांग 
 |
| नगरपालिकाएँ | 

 बीजिंग **·**  चोंग्किंग **·**  शंघाई **·**  तिआन्जिन 
 |
| विशेष प्रशासनिकक्षेत्र | 

 Regional emblem of Hong Kong SAR हांगकांग **·**  Coat of armsa of Macau मकाऊ 

 |
| जिब्राल्टर की संस्कृति |
| --- |
|  |
| इतिहास |
| लोग
* भारतीय
* माल्टीज़
 |
| भाषाएँ
* अंग्रेज़ी
* लानिटो
* अंडालूशियन स्पेनिश
 |
| परम्पराएँ |
| पुराण और लोककथाएँ |
| खाना |
| त्योहार |
| धर्म
* रोमन कैथोलिक
* यहूदी
* इस्लाम
* हिन्दू
 |
| कला |
| साहित्य |
| संगीत और प्रदर्शन कला
* ब्रीड 77
* मेलन डीज़ल
* टैक्सी
 |
| मीडिया
* रेडियो
* टेलिविज़न
* सिनेमा
 |
| खेल
* विक्टोरिया स्टेडियम
* जिब्राल्टर में फुटबॉल
* (जिब्राल्टर राष्ट्रीय फुटबॉल टीम)
* जिब्राल्टर में क्रिकेट
* (राष्ट्रीय क्रिकेट टीम)
 |
| स्मारक
 |
| प्रतीक
* ध्वज
* राष्ट्रीय गान
* राज्य-चिह्न
 |
| * दे
* वा
* सं
 |

**जिब्राल्टर में इस्लाम** एक अल्पसंख्यक धर्म है। 2001 की जनगणना के अनुसार ब्रिटिश प्रवासी शासित प्रदेश जिब्राल्टर में लगभग दो हजार व्यक्ति इस्लाम धर्म के अनुयायी हैं, जो जिब्राल्टर की सम्पूर्ण आबादी का लगभग चार प्रतिशत है।

जिब्राल्टर हमेशा से ही कई सभ्यताओं व व्यक्तियों के लिए एक आकर्षण का स्थान रहा है। इनमें निएंडरथल काल से मूरिश, स्पेनी व वर्तमान ब्रिटिश साम्राज्य शामिल है।

इतिहास
------

जिब्राल्टर में इस्लामिक इतिहास का प्रतीक मूरिश किला
जिब्राल्टर के इतिहास में मूरिश साम्राज्य सबसे लम्बा चला आ रहा है जो 711 से 1309 तक चला व उसके पश्च्यात १३५० से १५६२ तक कायम रहा जो कुल ७१० वर्ष का हो गया। जिब्राल्टर का मुस्लिम व इसाई, दोनों संस्कृतियों में महत्वपूर्ण स्थान है।

चौदहवी शताब्दी के शुरुआत में हुई जिब्राल्टर की प्रथम घेराबंदी के पश्चात स्पेनी साम्राज्य ने जिब्राल्टर में रह रहे मुसलमानों को वहाँ से निकल जाने पर मजबूर कर दिया था। इन मुसलमानों ने निकटतम अफ़्रीकी देशों (जैसे मोरक्को) को अपना नया घर बनाया।

घेराबंदी और उसके बाद स्पेनी साम्राज्य के अन्तर्गत आने के पश्चात भी बहुत कम लोग ही जिब्राल्टर में बसना चाहते थे, चूँकि इसे रहने के लिए एक खतरनाक जगह समझा जाता था, जसिका कारण स्पेन के दक्षिणी सिरे और उत्तरी अफ़्रीका के मुस्लिम साम्राज्य से भोगोलिक रूप से नजदीकी।

1333 तक जिब्राल्टर एक बार फ़िर मुसलमानों के हाथ में आ गया जबा मोरक्को के महाराज के पुत्र अब्दुल मलिक ने यहाँ हमला कर दिया। साड़े चार महीने के पश्चात स्पेनी सेना ने मोरक्को के इस हमले के सामने आत्मसमर्पण कर दिया।

1374 में जिब्राल्टर इस्लामिक साम्राज्य ग्रेनेडा के आधीन आ गया। 1462 में जिब्राल्टर पर पुनः किसी स्पेनी साम्राज्य का कब्जा हुआ और इस बार यह कैसटिल राज्य के आधीन आया। कैथोलिक महाराजा फर्डिनेंड और महारानी इज़ाबेला ने ग्रेनेडा में आक्रमण किया और स्पेनी जमीन पर से मुसलमानों के अंतिम राज्य को भी समाप्त कर दिया। यहूदियो को भी इसके पश्चात स्पेन से निकाल दिया गया।

जनसंख्या
--------

जिब्राल्टर मुख्य रूप से एक ईसाई बहुल राष्ट्र है, जिसमें भी मुख्यतः आबादी कैथोलिक सम्प्रदाय की अनुयायी है। इस्लाम यहाँ एक अल्पसंख्यक धर्म है, ईसाईयत के पश्चात सबसे बड़ा धर्म। 2001 की जनगणना के अनुसार जिब्राल्टर में लगभग दो हजार व्यक्ति इस्लाम धर्म के अनुयायी हैं, जो जिब्राल्टर की सम्पूर्ण आबादी का लगभग चार प्रतिशत है।

सन्दर्भ
-------

1. ↑  "Guide to the Castles of Europe". Guide-to-castles-of-europe.com. मूल से 18 फ़रवरी 2012 को पुरालेखित. अभिगमन तिथि 26 दिसम्बर 2012.
2. 1 2 3 4  "Gibraltar – Hsitory". जिब्राल्टर सरकार. मूल से 14 दिसंबर 2013 को पुरालेखित. अभिगमन तिथि 26 दिसम्बर 2012.
3. ↑  "Mapping the Global Muslim Population" (PDF). Pewforum.org. पृ॰ 32. मूल (पीडीऍफ़) से 19 मई 2011 को पुरालेखित. अभिगमन तिथि 26 दिसम्बर 2012.
टिकर टेप देखती हुई एक महिला, 1918
**टिकर टेप** सबसे शुरुआती विद्युत आधारित वित्तीय संचार माध्यम था, जिसे लगभग 1870 से 1970 के दौरान टेलीग्राफ लाइनों पर स्टॉक मूल्य की जानकारी प्रेषित करने के काम लाया गया था। इसमें एक पेपर की पट्टी(strip या tape) होती थी जो एक मशीन के अन्दर से होकर गुजरती थी। इस मशीन को **स्टॉक टिकर** कहा जाता था, जो कंपनी के संक्षिप्त नाम को अल्फ़ाबेटिक रूप में मुद्रित करता था और उसके आगे सांख्यिक स्टॉक लेनदेन मूल्य और मात्रा की जानकारी मुद्रित करता था। "टिकर" शब्द मशीन द्वारा मुद्रण के दौरान निकलने वाली "टिक-टिक" की ध्वनि से लिया गया था।

1960 के दशक में पेपर टिकर टेप अप्रचलित हो गया क्योंकि वित्तीय जानकारी प्रसारित करने के लिए टेलीविजन और कंप्यूटर का तेजी से उपयोग किया जाने लगा था। फिर भी स्टॉक टिकर की अवधारणा ब्रोकरेज दीवारों पर और समाचार तथा वित्तीय टेलीविजन चैनलों पर दिखने वाली स्क्रॉलिंग इलेक्ट्रॉनिक टिकर के माध्यम से अभी भी जीवित है।

टिकर टेप स्टॉक मूल्य के टेलीग्राफ का आविष्कार 1867 में एडवर्ड ए. कैलहन द्वारा किया गया था, जो कि अमेरिकन टेलीग्राफ कंपनी के एक कर्मचारी थे।

सन्दर्भ
-------

1. ↑  *Technical Analysis: The Complete Resource for Financial Market Technicians*. FT Press. 2010-11-15. आई॰ऍस॰बी॰ऍन॰ 978-0-13-705944-7. मूल से 28 अप्रैल 2017 को पुरालेखित. अभिगमन तिथि 4 जनवरी 2020.
**जय विलास महल**, जव्हार का सबसे लोकप्रिय ऐतिहासिक पर्यटक आकर्षण है। यह नवशास्त्रीय शैली का महल महाराजा यशवंतराव मुकने द्वारा बनवाया गया था। इस महल को राजवाडी के नाम से भी जाना जाता है और यह मुकने राजपरिवार का एक आवासीय महल हुआ करता था। यह एक पहाड़ी की चोटी पर बना है, यह महल राजसी गुलाबी पत्थरों में वास्तुकला की पश्चिमी और भारतीय शैलियों के मिश्रण के साथ वास्तुकला का एक उत्कृष्ट नमूना है।

इस महल के अंदरूनी भाग में मुक्ने परिवार के कोली राजाओं की समृद्ध संस्कृति और जीवन शैली प्रदर्शित है। महल एक सुंदर बगीचे से घिरा हुआ है जिसमें काजू के पेड़ हैं।

यह महल सखरा के एक खदान से लाए गए साइनाइट पत्थर में बनाया गया है, जो अपने स्थान से 12 किमी दूर है। ऐसा कहा जाता है कि जब महल का काम पूरा हो गया था, तो जिस खदान से पत्थर निकाले गए थे, वह टूट कर ढक गई थी; इसी के साथ खदान का सटीक स्थान समय में खो गया। भारत सरकार के भूवैज्ञानिक विभाग ने अब खोई हुई खदान का पता लगाने के लिए एक कार्य शुरू किया है। अपनी अनूठी वास्तुकला शैली और स्थान के कारण, महल ने मराठी और हिंदी में कई फिल्मों में अभिनय किया है जैसे खिलाड़ी, ग्रेट ग्रांड मस्ती, मस्त मलंग।

संदर्भ
------

1. ↑  "Jai Vilas Palace Jawhar". *Nashik Tourism* (अंग्रेज़ी में). 2016-05-29. मूल से 9 सितंबर 2019 को पुरालेखित. अभिगमन तिथि 2020-04-27.
2. ↑  "Jawhar | Jawhar Waterfall | Jaivilas Palace | Hotels In India | Water Falls In Inida | Waterfalls | Dabhosa Waterfalls". *www.jawhardarshan.com*. मूल से 16 अक्तूबर 2019 को पुरालेखित. अभिगमन तिथि 2020-04-27.
3. ↑  "Trove of tribal treasures". *Deccan Herald* (अंग्रेज़ी में). 2019-06-15. मूल से 4 अगस्त 2019 को पुरालेखित. अभिगमन तिथि 2020-04-27.
वयस्क मादा जिप्सी शलभ
वयस्क नर जिप्सी शलभ
**जिप्सी शलभ** (Moth, Gypsy) लेपिडॉप्टेरीय (lepidopterous) कीट है, जो लाइमैनट्राइडी (Lymantridae) कुल के अंतर्गत आता है। इस कुल के अंतर्गत कुछ बड़े भयंकर कीट भी पाए जाते हैं। ये शलभ मध्यम आकार के होते हैं। इनकी टाँगें घने बालों से ढँकी रहती हैं। इस कुल के शलभ प्राय: रात्रि में उड़नेवाले होते हैं, परंतु कुछ दिन में भी उड़ते हैं।

जिप्सी शलभ के वयस्क नर का रंग भूरा होता है, जिसमें कुछ पीले निशान होते हैं जो डेढ़ इंच तक फैले होते है। दिन में यह स्वच्छंदता से उड़ता है। मादा शलभ के पंख, जिनपर काले निशान होते हैं, लगभग सफेद होते हैं। इसका शरीर भारी और पुष्ट होता है तथा पांडु रंग के बालों से ढँका रहता है। पंख लगभग दो इंच तक फैले होते हैं, परंतु ऐसे विकसित पंखों के होते हुए भी ये शरीर के भारीपन के कारण उड़तीं नहीं।

मादा जाड़े में अंडाकार गुच्छों में अंडे देती है, जो पांडु बालों से ढँके होते हैं। प्रत्येक गुच्छे में ४००-५०० अंडे होते हैं। अंडे देने के लिए मादा स्थान के चयन पर कोई विशेष ध्यान नहीं देती। ये स्थान वृक्ष की शाखाएँ, धड़, घड़ों के कोटर, पत्थर और टिन के डिब्बे तक हो सकते हैं। वसंत में अंडों के फूटने पर इल्लियाँ (caterpillars) निकल आती हैं। इल्लियाँ अनेक प्रकार की पत्तियाँ खाती हैं। सेब, बांज, विलो, अल्डर और बर्च की पत्तियाँ इन्हें विशेष प्रिय हैं। इस प्रकार खाते खाते इल्लियाँ जुलाई के प्रारंभ तक काफी बड़ी हो जात हैं।

अब तक इल्लियों का आकार लगभग तीन इंच लंबा और पेंसिल सा मोटा हो जाता है। ये भूरे रंग की होती हैं और इनके शरीर के कुछ भाग पर गुच्छेदार बाल होते हैं। इनकी पीठ पर पाँच जोड़ी नीले धब्बे होते हैं, जिनके पीछे छह जोड़े लाल धब्बे होते हैं।

भोजन के पश्चात् इल्लियाँ किसी वृक्ष की शाखा, या तने के भीतर, उपयुक्त स्थान में चली जाती हैं। वहाँ पर वे अपने शरीर को पकड़ रखने के लिए कुछ तागों का कोया (cocoon) बुनती हैं। इसी कोए में इल्लियाँ प्यूपा (pupa) बनती हैं और सात से १७ दिनों के पश्चात् शलभ के रूप में निकल आती हैं।

 जिपसी शलभ में परजीविता : जिप्सी शलभ को प्रभावित करने वाले विभिन्न परजीव्याभ (parasitoids) : The stage they affect and eventually kill and its duration are denoted by arrows.

वितरण
-----

शलभों का वितरण चार प्रकार से होता है : 

* (१) इल्लियों के रेंगेने से,
* (२) जिन पदार्थों पर अंडे रहते हैं, उन्हें अन्य स्थानों को ले जाने से,
* (३) वृक्ष से इल्लियों का तागा बुनते हुए किसी वाहन पर स्थानांतरित हो जाने से तथा
* (४) पवन की सहायता से।

शलभों द्वारा गंभीर हानियाँ होती हैं। इल्लियाँ बड़ी पेटू होती हैं और यदि इनकी संख्या अधिक हो, तो ये वृक्षों और सदाबहार की पत्तियों को खोकर कुछ वर्षों में वृक्षों को सुखा देती हैं। इल्लियों को नष्ट करने के दो तरीके हैं : 

* (१) प्राकृतिक तथा
* (२) कृत्रिम।

प्राकृतिक रीतियों से, यद्यपि अच्छे परिणाम प्राप्त हुए हैं, तथापि इल्लियाँ समूल नष्ट नहीं होतीं। कृत्रिम रीतियाँ निम्नलिखित हैं : 

* (१) रूई के फाहे को क्रिओसोट में डुबाकर, अंडों के गुच्छों को उपचारित करना। इस रीति में सब अंडों का पता लगना कठिन है,
* (२) दूसरी रीति में, इल्लियों के छोटे रहने पर ही, पेड़ों और अन्य पौधों पर लेड आर्सेंनेट छिड़का जाता है (५० गैलन जल में २ पाउंड लेड आर्सेनेट रहता है, पर जब लार्वा बड़ा हो जाता है, तब इस विष के प्रति वह प्रतिरोधी हो जाता है)।

इन्हें भी देखें
---------------

* शल्कपंखी गण
* शलभ
पारिस्थितिकी में, **जीटा विविधता** (ζ-विविधता), पहली बार 2014 में वर्णित है, मनाया समुदायों के एक समूह के बीच मौजूद टैक्स के प्रकार में ओवरलैप की डिग्री को मापता है। इसे विविधता के विभिन्न उपायों का वर्णन करने के लिए एक अधिक सामान्यीकृत ढांचा प्रदान करने के लिए विकसित किया गया था, और इसका उपयोग जीव विज्ञान से संबंधित विभिन्न परिकल्पनाओं का परीक्षण करने के लिए भी किया जा सकता है।

जीटा विविधता विविधता के अन्य उपायों के विस्तार के रूप में
---------------------------------------------------------

### α-विविधता

सामुदायिक विविधता, अल्फा विविधता (α-विविधता) का सबसे बुनियादी उपाय, प्रति नमूना आधार पर, उनकी बहुतायत से स्वतंत्र, अलग-अलग टैक्सोनोमिक समूहों (जैसे अद्वितीय पीढ़ी या परिचालन टैक्सोनोमिक इकाई) की औसत संख्या के रूप में वर्णित किया जा सकता है। -विविधता ढांचे में इसे 1 के रूप में वर्णित किया जा सकता है, एक नमूने में मौजूद अद्वितीय करों की संख्या कैसे होती है। 

### β-विविधता

बीटा विविधता (β-विविधता) स्थानीय समुदायों (α-विविधता) की विविधता के बीच तुलना की अनुमति देने के लिए एक उपाय है। कई समुदायों के बीच सामुदायिक संरचना में जितनी अधिक समानता होगी, समुदायों के उस समूह के लिए β-विविधता का मूल्य उतना ही कम होगा। α-विविधता के माप के रूप में प्रति समुदाय अलग-अलग टैक्सोनोमिक समूहों की संख्या का उपयोग करते हुए, दो समुदायों के बीच अलग-अलग संख्या वाले टैक्सोनोमिक समूहों के संदर्भ में β-विविधता का वर्णन किया जा सकता है। दो समुदायों, ए और बी को देखते हुए, दोनों समुदायों के बीच एक माप β-विविधता को उनके ओवरलैप ए बी *A* ∩ *B* (ζ2) के साथ-साथ ए और बी (ζ1) में पाए जाने वाले अद्वितीय टैक्सोनोमिक श्रेणियों की औसत संख्या के संदर्भ में वर्णित किया जा सकता है। -विविधता के ढांचे में, हम औसत β-विविधता का वर्णन कर सकते हैं, जैसा कि जैकार्ड इंडेक्स द्वारा वर्णित है, नमूनों के एक सेट के लिए {\displaystyle {\frac {\zeta \_{2}}{2\zeta \_{1}-\zeta \_{2}}}}

### बहु-साइट संयोजन

फिर -विविधता के लिए रूपरेखा को तीन या अधिक समुदायों के सेटों में विविधता का वर्णन करने के लिए एक (α-विविधता), या दो समुदायों (β-विविधता) के बीच विविधता के उपायों से आगे बढ़ाया जा सकता है। यदि 1 समुदाय A में अलग-अलग करों की संख्या का वर्णन करता है, और ζ1 समुदायों A और B के बीच समान रूप से रखे गए विशिष्ट करों की संख्या का वर्णन करता है,ζ2 तो समुदायों में समान रूप से रखे गए विशिष्ट करों की संख्या का वर्णन करता है।

सन्दर्भ
-------

1. ↑  Hui, C; McGeoch, M.A. (24 September 2014). "Zeta diversity as a concept and metric that unifies incidence-based biodiversity patterns". *American Naturalist*. **184** (5): 684–694. hdl:10019.1/98200. PMID 25325751. डीओआइ:10.1086/678125.
**जीत** 1972 में बनी हिन्दी भाषा की फिल्म है। मुख्य भूमिकाओं में रणधीर कपूर और बबीता हैं। यह निर्देशक की 1970 की तमिल फिल्म की रीमेक है जिसमें एम जी रामचंद्रन और जयललिता प्रमुख भूमिकाओं में थे।

संक्षेप
-------

रतन (रणधीर कपूर) अनपढ़ टांगे वाला है जो कि अपनी बहन पद्मा की शिक्षा पर पूरा ध्यान केन्द्रित किये हुए है। गाँव की एक अन्य लड़की (बबीता) उसकी प्रेमिका है। उसका भाई रतन की बहन को पसंद करता है। लेकिन रतन उसकी कोई बात सुनने को तैयार नहीं है। पद्मा को शहर में एक युवक से प्यार हो जाता है और दोनों अपने परिवार की मर्जी से शादी कर लेते हैं।

मुख्य कलाकार
------------

* रणधीर कपूर - रतन
* बबीता कपूर
* राजेन्द्रनाथ - बबलू
* रूपेश कुमार - शंकर
* हीना कौसर -
* सुलोचना
* अनवर हुसैन
* नाना पालसिकर - रामदास

संगीत
-----

फिल्म का संगीत मशहूर संगीतकार लक्ष्मीकांत-प्यारेलाल ने दिया और गीतकार आनन्द बक्शी हैं। 

| गीत | गायक |
| --- | --- |
| *चल प्रेम नगर जाएगा* | मोहम्मद रफ़ी और लता मंगेश्कर |
| *शीशी भरी गुलाब की* | लता मंगेश्कर |
| *के दुल्हन बनती हैं नसीबों वालियाँ* | लता मंगेश्कर |
| *बबलू मियाँ* | लता मंगेश्कर |
| *के मुंडे दा मैं मामा बन गया* | मोहम्मद रफ़ी और लता मंगेश्कर |
| *किसी अकेली लड़की को* | मोहम्मद रफ़ी और लता मंगेश्कर |
|

नामांकन और पुरस्कार
-------------------

बाहरी कड़ियाँ
-------------

* *जीत*  इंटरनेट मूवी डेटाबेस पर
**जिब्राल्टर में शिक्षा** मुख्यतः इंग्लैंड की शिक्षा संरचना पर आधारित है जिसमें त्रि-स्तरीय शिक्षा प्रणाली का प्रयोग होता है। जिब्राल्टर सरकार का शिक्षा एवं प्रशिक्षण विभाग देश में शिक्षा व इस से सम्बंधित संस्थाओं के विकास के लिए उत्तरदायी है। इसके अलावा मंत्रालय देश में शिक्षा सम्बन्धित नीतियाँ बनाने व उन्हें लागू करने तथा देश के सभी विद्यालयों के प्रशासन और निरीक्षण के लिए भी उत्तरदायी है। मंत्रालय निवर्तमान समय में गिल्बर्ट लिकाडी के पास है तथा निदेशक का पद इस समय रिक्त है।

प्राथमिक शिक्षा
---------------

जिब्राल्टर में शिक्षा का पहला वर्ष नर्सरी या पूर्व स्कूल (प्री-स्कूल) में शुरू होता है। इसमें 3 से 4 वर्ष की उम्र के बच्चे दाखिला लेते है तथा इस स्तर की शिक्षा अनिवार्य नहीं है। अनिवार्य शिक्षा, प्राथमिक शिक्षा के साथ 4 वर्ष की उम्र के साथ शुरू होती है। पहले साल को रिसेप्शन कहा जाता है, जहाँ 5 साल की उम्र के बच्चे प्रवेश लेते हैं। जिब्राल्टर में प्राथमिक शिक्षा 8 साल (प्रथम और मध्य विद्यालय) तक रहती है।

माध्यमिक शिक्षा
---------------

12 वर्ष की उम्र के जिब्राल्टेरियन छात्र एकल-लिंग माध्यमिक विद्यालय में प्रवेश लेते है (इस उम्र समूह से पहली की सारी शिक्षा सहशिक्षा प्रणाली पर आधारित होती है)। आगे के चार वर्ष में विद्यार्थी जनरल सर्टिफिकेट ऑफ़ सेकेंडरी एजुकेशन की तैयारी करते हैं, जिसमें वे अंतिम परीक्षाओं में 16 वर्ष की उम्र में बैठते हैं। विद्यार्थी कुल 10 विषयों तक का चयन कर सकते हैं, जिनमें पाँच विषय (अंग्रेजी, गणित, विज्ञान, धार्मिक अध्ययन और स्पेनिश) अनिवार्य होते हैं। वे विद्यार्थी जो जनरल सर्टिफिकेट ऑफ़ सेकेंडरी एजुकेशन के पश्चात भी अपनी शिक्षा ज़ारी रखना चाहते हैं वे अपने वर्तमान विद्यालय की सिक्स्थ फॉर्म में प्रवेश लेते हैं, बशर्ते न्यूनतम आवश्यकता को पूरा करें जिसमें उनका कम से कम चार विषयों (जिसमें अंग्रेज़ी और गणित साधारणतया शामिल होते हैं) में सी ग्रेड के साथ पास होना अनिवार्य होता है। यहाँ विद्यार्थी दो वर्ष की अवधि के ऐ-लेवल कोर्स को पूरा करते हैं। ऐ-लेवल कोर्स में विद्यार्थियों को हर वर्ष के अंत में एडवांस्ड सबसाइडरी परीक्षाओं में बैठना होता है (एडवांस्ड सबसाइडरी 1 व एडवांस्ड सबसाइडरी 2)। जिब्राल्टेरियन छात्र एक साथ चार विभिन्न विषयों का ऐ-लेवल में चयन कर सकते हैं।

उच्च शिक्षा
-----------

जिब्राल्टर में पूर्णकालिक उच्च शिक्षा की सुविधा नहीं है, जिसके परिणामस्वरूप विद्यार्थियों डिग्री स्तर या समकक्ष और किसी गैर-डिग्री पाठ्यक्रम के लिए बहार कही ओर पढ़ना पड़ता है। जिब्राल्टर की सरकार एक छात्रवृत्ति/अनुदान व्यवस्था को संचालित करती है जिसमें यूनाइटेड किंगडम में पढ़ने वाले विद्यार्थियों को धन उपलब्ध कराया जाता है। ज्यादातर जिब्राल्टेरियन छात्र इस छात्रवृत्ति का इस्तेमाल करते हैं, जिसमें वे विद्यार्थी ऋण कम्पनी में ऋण के लिए आवेदन करते हैं जिसकी बाद में जिब्राल्टर की सरकार द्वारा पूरी तरह से प्रतिपूर्ति कर दी जाती है। वर्ष 2008 में 224 जिब्राल्टेरियन छात्र ब्रिटेन के विभिन्न विश्विद्यालयों में दाखिल थे जो कि उस वर्ष तक की सबसे अधिक संख्या थी।

सन्दर्भ
-------

1. 1 2 3 4  "Department of Education". gibraltar.gov.gi. जिब्राल्टर की सरकार. मूल से 4 मार्च 2013 को पुरालेखित. अभिगमन तिथि 24 सितम्बर 2012.
**अदमा बैरो** (Adama Barrow)पश्चिमी अफ्रीकी देश गाम्बिया के राष्ट्रपति हैं। बैरो ने २१ जनवरी २०१७ को गाम्बिया के तीसरे राष्ट्रपति की शपथ ग्रहण की। इसके पूर्व राष्ट्रपति याह्या जम्मेह ने २२ वर्षों तक गाम्बिया राष्ट्र की सत्ता की बागडोर अपने हाथों में रखी। बैरो के चुनाव जीतने पर भी जम्मेह सत्ता से हटना नहीं चाहते थे अतः पड़ोसी देश सेनेगल में बैरो ने राष्ट्रपति कार्यालय का उद्घाटन कर दिया। 21 जनवरी, 2017 को सेना ने नए राष्ट्रपति के प्रति निष्ठा व्यक्त करने पर जम्मेह ने सत्ता छोड़ने का संकेत दिया।

सत्ता का हस्तांतरण
------------------

वर्ष 1965 में गाम्बिया को ब्रिटिश सत्ता से स्वतंत्र घोषित कर दिया। यह गाम्बिया के इतिहास में प्रथम अवसर था, जब बिना किसी खून खराबे के सत्ता का हस्तांतरण हुआ।

प्रारंभिक जीवन
--------------

वर्ष 1965 में गाम्बिया को यू॰के॰ से आजादी मिली और उसी वर्ष देश के पूर्वी किनारे के बसे नगर के निकट छोटे से गाँव में बैरो का जन्म हुआ।  बैरो कई वर्षों तक यूनाइटेड किंगडम में रहे।

शिक्षा
------

अचल संपत्ति के कारोबार की शिक्षा प्राप्त करते हुए बैरो ने वर्ष 2000 में अर्गोस कैटेलॉग स्टोर, नार्थ लन्दन में सुरक्षा गॉर्ड का काम भी किया।

व्यवसाय
-------

बैरो ने 2006 में अचल संपत्ति का कारोबार प्रारम्भ किया जो राष्ट्रपति के चुनाव तक चलता रहा। राष्ट्रपति का चुनाव लड़ने के लिए बैरो ने सात विरोधी पार्टियों से समझौता किया और सफल रहे।

 अदमा बैरो 2016

राजनीतिक जीवन
-------------

* 21 जनवरी 2017 को गाम्बिया के तीसरे राष्ट्रपति के पद का कार्यभार सम्भाला।

सन्दर्भ
-------

1. 1 2 3  "संग्रहीत प्रति". मूल से 23 जनवरी 2017 को पुरालेखित. अभिगमन तिथि 24 जनवरी 2017.
**जय हो भ्रष्टाचार की** निरुपमा प्रकाशन, मेरठ द्वारा प्रकाशित सुप्रसिद्ध कवि गाफिल स्वामी का काव्य संग्रह है। यह पुस्तक भ्रष्टाचार पर केन्द्रित है। काव्य कृति (जय हो भ्रष्टाचार की) किताब के लेखक कवि गाफिल स्वामी ने इस किताब के माध्यम से देश में व्याप्त भ्रष्टाचार को उजागर कर समाज को नई दिशा की ओर मोड़ने का काम किया है। उनको इस कृति की रचना करने पर शब्द प्रवाह साहित्य मंच उज्जैन, मध्य प्रदेश द्वारा शब्द भूषण की मानद उपाधि से सम्मानित किया गया।

वर्तमान परिवेश में भ्रष्टाचार एक ऐसा मुद्दा है जो ढलान पर अनियंत्रित वाहन की तरह गति पकड‌ चुका है। विषय विशेष पर इतना अधिक लिखना विरले लोग ही कर पाते हैं। इस पुस्तक के प्रकाशन से कवि ने सदियों तक अपनी उपस्थिति दर्ज करा दी है। किसी कविता में कुछ अलग हटकर लिखा हो तो उस विशेष कविता की चर्चा अनिवार्य हो जाती है। लेकिन इस पुस्तक में प्रत्येक कविता विशेष होने के कारण किसी खण्डकाव्य का अर्क प्रतीत होती है। भ्रष्टाचार पर अंकुश असंभव सा लगता है।

सन्दर्भ
-------

1. ↑  "गाफिल स्वामी को मिली शब्द भूषण की उपाधि". *दैनिक जागरण*. ३१ मार्च २०१३. मूल से 19 जनवरी 2015 को पुरालेखित. अभिगमन तिथि 21 नवंबर 2014.

बाहरी कड़ियाँ
-------------

* गाफिल स्वामी की कुण्डलिया
* जय हो भ्रष्टाचार की-पुस्तक समीक्षा
* ISBN 9789381050095
**अन्तोनी रमायेत्स ई सिमोन** (कैटलन: Antoni Ramallets i Simón; 1 जुलाई 1924 – 30 जुलाई 2013) स्पेनी कातालोन्याई फ़ुटबॉल खिलाड़ी थे। बार्सिलोना के निवासी रमायेत्स गोलकीपर की भूमिका में खेलते थे। पेशेवर फ़ुटबॉल से सन्यास लेने के पश्चात इन्होंने एक मैनेजर के तौर पर भी कार्य किया। अपना ज्यादातर कैरियर इन्होंने ऍफ़सी बार्सिलोना में 1950 दशक से ले कर अगले दशक के शुरुआत तक
व्यतीत किया। क्लब में रहते हुए इन्होंने रिकार्डो ज़मोरा ट्रॉफ़ी ला लीगा में सर्वश्रेष्ठ गोलकीपर के तौर पर पाँच अवसरों पर जीती व इसके साथ ही इन्हें 17 मुख्य क्लब सम्मान भी मिले। 1950 फ़ीफ़ा विश्व कप में रमायेत्स ने अपने देश का प्रतिनिधित्व किया और 1960 के दशक में विभिन्न क्लबो में मैनेजर की भूमिका निभाई, जिनमें प्रमुख रूप से रियल ज़ारागोज़ा टीम ने इनके नेतृत्व में दो मुख्य ट्रॉफ़ी जीतीं।

प्रारंभिक जीवन
--------------

अन्तोनी रमायेत्स सिमोन का जन्म 1 जुलाई 1924 को कातालोन्या की राजधानी बार्सिलोना में हुआ। 'रमायेत्स' और 'सिमोन' क्रमशः इनके पिता और माता के पारिवारिक नाम हैं।

क्लब कैरियर
-----------

1947 में 23 वर्ष की उम्र में इन्होंने ऍफ़सी बार्सिलोना के साथ करार पर हस्ताक्षर किए। उस से पहले ये रियल वालादोलिद क्लब में खेलते थे। अपना ज्यादातर खेल कैरियर इन्होंने बार्सिलोना में ही बिताया और क्लब के लिए 1961 तक 473 मैच खेले। क्लब के साथ इन्होंने छह ला लीगा ख़िताब, पाँच स्पैनिश कप और दो इन्टर-सिटिज़ फेयर्स कप जीते। इन्हें पाँच अवसरों पर ज़मोरा ट्रॉफ़ी से नवाज़ा गया, जो ला लीगा के उस गोलकीपर को दी जाती है जो कि लीगा के एक सत्र में प्रति मैच सबसे कम गोल खाता है।

अन्तराष्ट्रीय कैरियर
--------------------

रमायेत्स ने 11 वर्षो की अवधि में स्पेन का 35 अन्तर्राष्ट्रीय मैचों में प्रतिनिधित्व किया। अपना सबसे पहला मैच इन्होंने चिली के विरुद्ध 29 जून 1950 को ब्राज़ील में 1950 फ़ीफ़ा विश्व कप के दौरान खेला। टूर्नामेंट के दौरान इन्हें 'माराकान्या की बिल्ली' का उपनाम मिला। विश्व कप के इस संस्करण में इन्होंने अपनी टीम को सेमीफाइनल तक पहुँचने में मदद की। 

रमायेत्स ने 11 मैच अनाधिकारिक कैटलन राष्ट्रीय टीम के लिए भी खेले।

मृत्यु
------

रमायेत्स की 31 जुलाई 2013 को लम्बी बिमारी के पश्चात 89 वर्ष में मृत्यु हुई।

सन्दर्भ
-------

1. ↑  "Former Spain keeper Ramallets dies aged 89" (अंग्रेज़ी में). यूरोन्यूज़. 31 जुलाई 2013. मूल से 6 मार्च 2014 को पुरालेखित. अभिगमन तिथि 16 मार्च 2014.

बाहरी कड़ियाँ
-------------

* BDFutbol खिलाड़ी प्रोफाइल
* BDFutbol कोच प्रोफाइल
* National-Football-Teams.com पर अन्तोनी रमायेत्स
मध्य पूर्व में फ़ुरात नदी और दजला नदी के बीच का ऊपरी इलाक़ा 'अल-जज़ीरा' क्षेत्र कहलाता है (लाल रंग)
**अल-जज़ीरा** (अरबी: الجزيرة‎, अंग्रेज़ी: Al Jazira या Djazirah) पारम्परिक मेसोपोटामिया क्षेत्र में पश्चिमोत्तरी इराक़, पूर्वोत्तरी सीरिया और दक्षिणपूर्वी तुर्की में विस्तृत एक इलाक़ा है। यह उत्तर में आनातोलिया के पहाड़ों, पूर्व में फ़ुरात नदी के बाएँ किनारे पर खड़े पहाड़ों और पश्चिम में दजला नदी के दाएँ किनारे पर स्थित पहाड़ों से बंधा हुआ है। सिंजार का मैदानी क्षेत्र अल-जज़ीरा में आता हैं और दक्षिण में सामर्रा और हीत के शहर भी इसमें शामिल हैं। तुर्की से निकलने वाली ख़ाबूर नदी अल-जज़ीरा के मैदानी इलाक़े से ४०० कि॰मी॰ तक गुजरती है और फ़ुरात नदी में जा मिलती है।

सीरिया का अल-हसकाह प्रान्त, इराक़ का नीनवा प्रान्त और कुछ पड़ौसी प्रान्तों के हिस्से तथा तुर्की के शान्लीऊर्फ़ा प्रान्त, मार्दीन प्रान्त और दियारबकिर प्रान्त (कुछ हिस्से) अल-जज़ीरा में आते हैं। ऐतिहासिक रूप से यह असीरिया की केन्द्रीय-भूमि माना जाता था। अरबी भाषा में 'जज़ीरा' का मतलब 'द्वीप' होता है। इस इलाक़े में पारंपरिक रूप से कुर्द, यज़ीदी और असीरियाई लोगों का ज़ोर रहा है।

इन्हें भी देखें
---------------

* सिंजार

सन्दर्भ
-------

1. ↑  The Kurds: A Concise History And Fact Book Archived 2017-10-10 at the Wayback Machine, Mehrdad Izady, pp. 157, Taylor & Francis, 1992, ISBN 978-0-8448-1727-9, *... In this period, the emirs of the Jazira region (upper Mesopotamia) were Yezidis, as was one of the emirs of Damascus ...*
2. ↑  Assyrians, Kurds, and Ottomans: Intercommunal Relations on the Periphery of the Ottoman Empire Archived 2014-07-04 at the Wayback Machine, Hirmis Aboona, pp. 95, Cambria Press, 2008, ISBN 978-1-60497-583-3, *... It was during this period that Kurds occupied al Jazirah and upper Mesopotamia ...*
अंताबोगा का चित्रण
**अंताबोगा** पारंपरिक पूर्व-इस्लामिक जावानीस पौराणिक कथाओं ( डेमक साम्राज्य के युग से पहले) का विश्व सर्प है। यह शिव-हिंदू धर्म अनंत शेषा से व्युत्पन्न है जो जावनवाद के साथ संयुक्त है। मजापहित साम्राज्य के पतन और जावा में इस्लाम के उत्थान के बाद, हिंदू धर्म का केंद्र बाली में स्थानांतरित हो गया। इन दिनों कई पुराने मिथकों और किंवदंतियों को वेनांग प्रदर्शन में मनाया जाता है जो बाहर से समधर्मी दर्शन को उन दर्शनों और विचारों के साथ जोड़ने के लिए एक वाहन बन गया जो पहले से ही स्थानीय संस्कृतियों और परंपराओं के भीतर निहित हैं।

समय की शुरुआत में, केवल अंताबोगा ही अस्तित्व में था। अंताबोगा ने ध्यान लगाया और विश्व कछुआ बेदवांग बनाया जिससे अन्य सभी रचनाएँ उत्पन्न हुईं।  सुंडानी मिथक के अनुसार, जावा और बाली की चावल देवी डेवी श्री के जन्म के लिए अंताबोगा भी जिम्मेदार था। "ववाकन सुलांजना "के अनुसार, अंताबोगा द्वारा बहाए गए आंसुओं से डेवी श्री उभरती हैं, जो अंडे में बदल जाती हैं।  

1. ↑  Tresidder, Jack (2005-03-03). *The Complete Dictionary of Symbols*. Chronicle Books. पृ॰ 36. आई॰ऍस॰बी॰ऍन॰ 0-8118-4767-5.
2. ↑  "Early Mythology - Dewi Sri". Sunda.org. मूल से 5 सितंबर 2012 को पुरालेखित. अभिगमन तिथि 2012-08-26.
3. ↑  "(Indonesian) Mitos Nyi Pohaci/Sanghyang Asri/Dewi Sri". My.opera.com. 2008-03-01. अभिगमन तिथि 2012-08-26.
**जयन्त आठवले**  एक धार्मिक गुरू एवं सनातन धर्म के प्रचारक हैं। उनके विश्व भर में अरबों अनुयायी हैं तथा अन्तरराष्ट्रीय स्तर की एक संस्था सनातन संस्था के संस्थापक हैं।

डॉ. आठवले ने हिन्दू राष्ट्र की स्थापना के लिए सनातन प्रभात नामक नियतकालिकों का प्रकाशन आरम्भ किया है । उनके मार्गदर्शन से अनेक लोग, हिन्दू राष्ट्र की स्थापना के लिए संगठित होकर कार्य कर रहे हैं। हिन्दुत्ववादी संगठनों को भी उनसे प्रेरणा मिलती है ।

परिचय
-----

डॉ. जयंत बाळाजी आठवलेजी ने चिकित्साशास्त्र की पढाई पूरी करने के पश्‍चात वर्ष १९७१ से १९७८ तक ब्रिटेन में उच्च शिक्षा प्राप्त कर, सम्मोहन उपचार-पद्धति के विषय में शोध किया । इस शोध में उन्होंने, अनुचित कृत्यों का बोध तथा उनपर नियंत्रण(मनोवैज्ञानिक प्रतिक्रिया पद्धति; साइको-फीडबैक टेक्निक), अनुचित प्रतिक्रियाआें के विरुद्ध उचित प्रतिक्रियाएं उत्पन्न करना (प्रतिक्रिया प्रतिस्थापना पद्धति; रिस्पॉन्स सब्स्टीट्यूशन टेक्निक), घटना का मन में पूर्वाभ्यास करना (सम्मोहक विसुग्राहीकरण पद्धति; हिप्नोटिक डिसेंसिटाइजेशन टेक्नीक); आदि सम्मोहन-उपचार से संबंधित नई पद्धतियों को प्रस्तुत किया ।

अध्यात्म की श्रेष्ठता ज्ञात होने पर उन्होंने अध्यात्मप्रसार के लिए अपने गुरु भक्तराज महाराज के आशीर्वाद से सनातन संस्था की स्थापना की ।

सन्दर्भ
-------

1. ↑  "स्पेशल रिपोर्ट : जयंत आठवले आणि 'सनातन'चा इतिहास". ABPmajha. मूल से 27 मार्च 2019 को पुरालेखित. अभिगमन तिथि 27 March 2019.

बाहरी कड़ियाँ
-------------

* (वैदिक उपासना पीठ) पूजनीय जयंत जी आठवले का जीवन परिचय
हबल दूरदर्शी द्वारा करीना नेबुला (Carina Nebula) की इन्फ्रारेड प्रकाश में खिंची गयी तस्वीर 
IRAS overview
अधोरक्त या  **इन्फ्रारेड खगोलशास्त्र** (Infrared astronomy), खगोलशास्त्र और खगोलभौतिकी की एक शाखा है जिसमें खगोलीय निकायों को इन्फ्रारेड प्रकाश में देखकर अध्ययन किया जाता है। सन १८०० में विलियम हरशॅल ने इन्फ्रारेड प्रकाश की खोज की और इसके तीन दशक बाद सन १८३० में अधोरक्त खगोलशास्त्र की शुरुआत हुई। विद्युत चुम्बकीय वर्णक्रम में इन्फ्रारेड प्रकाश का तरंगदैर्ध्य विस्तार (०.७५ से ३०० माइक्रोमीटर), दृश्य प्रकाश तरंगदैर्घ्य विस्तार (३८० से ७५० नैनोमीटर) और सूक्ष्म तरंगदैर्घ्य तरंग के बीच होता है।

इन्फ्रारेड खगोलशास्त्र और प्रकाशीय खगोलशास्त्र (optical astronomy) दोनों में ही प्रायः एक ही तरह केटेलिस्कोप और एक ही तरह के दर्पण या लेंस का प्रयोग किया जाता है क्योंकि इन्फ्रारेड और दृश्य प्रकाश दोनों ही विद्युतचुम्बकीय तरंगों का प्रकाशिकी व्यवहार सामान होता है। पृथ्वी के वातावरण में उपस्थित जल वाष्प द्वारा विभिन्न तरंगदैर्ध्यों वाली इन्फ्रारेड प्रकाश का अवशोषण कर लिया जाता है इसलिए अधिकतर इन्फ्रारेड टेलीस्कोपों की स्थापना संभावित अधिक से अधिक ऊँचे और सूखे स्थानों में की जाती है। ' स्पिट्जर अंतरीक्ष टेलिस्कोप '(Spitzer Space Telescope) और ' हरशॅल अंतरीक्ष वेधशाला ' (Herschel Space observatory) दोनों ही ऐसी इन्फ्रारेड वेधशालाएं है जिसे सूदुर अंतरीक्ष में स्थापित किया गया है।

इन्हें भी देखें
---------------

* खगोलशास्त्र से संबंधित शब्दावली
जामसर, भारत में, राजस्थान राज्य के बीकानेर शहर के पास स्थित एक छोटा सा गाँव है। 2011 में भारत सरकार द्वारा की गई जनगणना के अनुसार यहाँ 467 परिवार रहते हैं। यह एक रेगिस्तानी इलाका है।

**भौगोलिक स्थिति**
------------------

जामसर की भौगोलिक स्तिथि 28.25 डिग्री उत्तरी अक्षांश 73.39 डिग्री पूर्व है।

**जनसांख्यिकी**
---------------

भारत में 2011 में हुई जनगणना के अनुसार जामसर की कुल जनसंख्या 2869 है, जिसमें की पुरुष 53 प्रतिशत और महिलाएँ 47 प्रतिशत हैं। जामसर की औसत साक्षरता दर 43 प्रतिशत है जिसमें पुरुषों की 67 प्रतिशत और महिलाओं की 33 प्रतिशत है।

गंगाईनाथ जी की समाधि
--------------------

बाबा श्री गंगाईनाथ एक आईपंथी नाथ योगी थे जिन्होंने एकादशी के दिन 31 दिसम्बर 1983 को सुबह 5 बजकर 22 मिनट पर जामसर में समाधि ली। अध्यात्म विज्ञान सत्संग केन्द्र, जोधपुर के संस्थापक एवं संरक्षक श्री रामलाल जी सियाग उनके परम शिष्य थे जिन्हें उन्होंने शक्तिपात दीक्षा की सामथ्र्य प्रदान कर गुरुपद सौंपा। प्रतिवर्ष हिन्दु कैलेण्डर के पौष कृष्ण एकादशी को बाबा गंगाईनाथ के जामसर आश्रम में उनके शिष्यों द्वारा एक भव्य कार्यक्रम का आयोजन किया जाता है।

सन्दर्भ
-------

1. ↑  "Falling Rain Genomics, Inc - Jamsar".
2. ↑  "Jamsar. Data from the 2011 Census, including cities, villages and towns (Provisional)".
3. ↑  "बाबा गंगाई नाथ के निर्वाण दिवस की पूर्व संध्या पर हुई भजन संध्या". *दैनिक भास्कर* (Hindi में).सीएस1 रखरखाव: नामालूम भाषा (link)
**माता अन्नपुर्णा देवी**
------------------------

माता अन्नपुर्णा देवी, सर्व जीव जगत के अन्न (भोजन) पूर्ति की संरक्षिका और प्रदाता हैं |

माता के व्रत-अनुष्ठान से धन-धान्य तथा संतान-सुख की प्राप्ति तो होती है, उस प्राणी को अन्नकष्ट सहन नहीं करना पड़ता है।

**श्री अन्नपुर्णास्तोत्रं**

नित्यानंदकरी वराभयकरी सौंदर्य रत्नाकरी, निर्धुता-$खिल घोर पावनकरी प्रत्यक्ष माहेश्वरी |

प्रालेयाचल वंश पावनकरी काशीपुराधीश्वरी, भिक्षां देहि कृपावलम्बनकरी माताअन्नपूर्णेश्वरी ||

नानारत्न विचित्र भूषणकरी हेमाम्बराडम्बरी, मुक्ताहार-विलंबमान-विलसद वक्षोज-कुम्भान्तरी |

काश्मीरा-$गुरु-वासिता रूचिकरी काशीपुराधीश्वरी, भिक्षां देहि कृपावलम्बनकरी माताअन्नपूर्णेश्वरी ||

योगानन्दकरी रिपुक्षयकरी धर्मार्थ-निष्ठाकरी, चंद्रार्कानल भासमान लहरी त्रैलोक्यरक्षाकरी |

सर्वैश्वर्य-समस्त-वांछितकरी काशीपुराधीश्वरी, भिक्षां देहि कृपावलम्बनकरी माताअन्नपूर्णेश्वरी ||

कैलाशाचल कन्दरालयकरी गौरी उमा शंकरी, कौमारी निगमार्थ-गोचरकरी ओंकार बीजाक्षरी |

मोक्षद्वार कपाट पाटनकरी काशीपुराधीश्वरी, भिक्षां देहि कृपावलम्बनकरी माताअन्नपूर्णेश्वरी ||

दृश्या-$दृश्य-प्रभूतवाहनकरी ब्रह्माण्डभांडोदरी, लीलानाटक-सूत्रभेदनकरी विज्ञान दीपान्कुरी |

श्री विश्वेशमन: प्रसादनकरी काशीपुराधीश्वरी, भिक्षां देहि कृपावलम्बनकरी माताअन्नपूर्णेश्वरी ||

उर्वी सर्वजनेश्वरी भगवती माताअन्नपूर्णेश्वरी, वेणी-नील-समान कुंतलहरी नित्यान्न दानेश्वरी |

सर्वानन्दकरी दृशां शुभकरी काशीपुराधीश्वरी, भिक्षां देहि कृपावलम्बनकरी माताअन्नपूर्णेश्वरी ||

आदिक्षान्त-समस्त-वर्णनकरी शम्भोस्त्रि भावाकरी, काश्मीरा त्रिजलेश्वरी त्रिलहरी नित्यान्कुरा शर्वरी |

कामाकांक्षकरी जनोदयकरी काशीपुराधीश्वरी, भिक्षां देहि कृपावलम्बनकरी माताअन्नपूर्णेश्वरी ||

देवी सर्व-विचित्र-रत्नरचिता दाक्षायणी सुन्दरी, वामस्वादु-पयोधर-प्रियकरी सौभाग्य माहेश्वरी |

भक्ताभीष्टकरी दशाशुभकरी काशीपुराधीश्वरी, भिक्षां देहि कृपावलम्बनकरी माताअन्नपूर्णेश्वरी ||

चन्द्रर्कानल-कोटिकोटि-सदृशा चंद्रान्शुबिम्बाधरी, चंद्रार्काग्नी समान कुंत लहरी चंद्रार्कवर्णेश्वरी |

माला-पुस्तक-पाश सान्कुशधरी काशीपुराधीश्वरी, भिक्षां देहि कृपावलम्बनकरी माताअन्नपूर्णेश्वरी ||

क्षत्रत्राणकरी महा$भयकरी माता कृपासागरी, साक्षान्मोक्षकरी सदा शिवकरी विश्वेश्वरी श्रीधरी |

दक्षाक्रंदकरी निरामयकरी काशीपुराधीश्वरी, भिक्षां देहि कृपावलम्बनकरी माताअन्नपूर्णेश्वरी ||

अन्नपूर्णे सदा पूर्णे शंकर प्राण वल्लभे, ज्ञान वैराग्य सिद्यर्थ भिक्षां देहि च पार्वती |

माता च पार्वती देवी पिता देवो महेश्वर:, बान्धवा: शिव भक्ताश्च स्वदेशो भुवनत्रयम ||
**जीजा हरि सिंह** (जन्म 8 जनवरी 1951) कर्नाटक की पहली महिला (भारतीय पुलिस सेवा) आईपीएस अधिकारी है। 2011 में पुलिस महानिदेशक (DGP) के रूप में सेवानिवृत्त होने से पहले वह 36 वर्षों तक सेवा में रही।

जीवनी
-----

जीजा माधवन का जन्म 8 जनवरी 1951 (आयु 69) त्रिवेंद्रम, केरल, भारत मे हुआ। डॉ. जीजा हरि सिंह ने त्रिवेंद्रम में होली एंजल्स कॉन्वेंट में स्कूली शिक्षा शुरू की ओर उसके बाद उन्होंने कई अन्य विद्यालय मे भी शिक्षा प्राप्त की जीन मे श्रीक्यारम में सरकारी विद्यालय और पलक्कड़ में सामील है। उन्होंने अपना स्नातक और स्नातकोत्तर विश्वविद्यालय महाविद्यालय से अंग्रेजी साहित्य में किया। अपनी स्नातकोत्तर करते समय उन्होंने रचनात्मक लेखन का शौक विकसित किया और पत्रकारिता में स्नातकोत्तर डिप्लोमा भी हासिल किया। 1975 में भारतीय पुलिस सेवा में शामिल होने के बाद भी, उन्होंने भारत और विदेश में कई प्रशिक्षण कार्यक्रमों में अपनी शिक्षा जारी रखी। उन्होंने मैसूर विश्वविद्यालय से समाजशास्त्र में एक और एमए की डिग्री भी प्राप्त की। उन्होंने अपनी विशेष रुचि, महिला सशक्तीकरण, कर्नाटक राज्य में पुलिस में भर्ती महिलाओं का सामाजिक-आर्थिक अध्ययन करने से लेकर पुलिस कॉन्स्टेबल से लेकर डीएसपी तक के विकास के अध्ययन में पीएचडी पर काम किया।

जीजा माधवन ने सिविल सेवा परीक्षा उत्तीर्ण की और वर्ष 1975 में भारतीय पुलिस सेवा (IPS) को चुना। उस समय पुलिस बल में शामिल होना एक महिला के लिए कोई विकल्प नहीं था, किरण बेदी उस समय प्रशिक्षण में थीं।

जीजा माधवन हरिसिंह द्वारा मैसूर विश्वविद्यालय के "अंतर्गत महिला पुलिस में प्रवेश स्तर के संवर्गों" का अध्ययन, कर्नाटक में शीर्षक लिंग के साथ अनुसंधान अध्ययन, शोधगंगा में प्रकाशित किया गया है।

जीजा माधवन हरिसिंह कला में योगदान के लिए इंदिरा प्रियदर्शिनी राष्ट्रीय पुरस्कार के प्राप्तकर्ता है। जीजा हरिसिंह ख्याति के एक कलाकार हैं जिन्होंने वाशिंगटन, वोलोंगॉन्ग और नई दिल्ली में एकल प्रदर्शन किए हैं। उनके काम को लंदन, वियना, बर्लिन, जकार्ता आदि में भी प्रदर्शित किया गया है।

जीजा माधवन हरिसिंह अमृता शेरगिल पुनरीक्षित परियोजना की अंतर्राष्ट्रीय प्रदर्शनियों के लिए भारतीय सांस्कृतिक संबंध परिषद (ICCR) द्वारा चुनी गई जो पचास भारतीय महिला कलाकारों में से एक थीं। जीजा वर्तमान में निदेशक संस्थान, बैंगलोर चैप्टर के अध्यक्ष हैं और भारतीय कला को बढ़ावा देने वाले कला मंत्रा फाउंडेशन के मानद अध्यक्ष है।

सन्दर्भ
-------

1. ↑  "Family Background". *Jija Hari Singh*. मूल से 26 मार्च 2020 को पुरालेखित. अभिगमन तिथि 26 मार्च 2020.
2. ↑  "My feminine qualities helped me be a better officer: Jija Hari Singh". *News Bharati*. 18 April 2013. मूल से 9 दिसंबर 2019 को पुरालेखित. अभिगमन तिथि 26 मार्च 2020.
3. ↑  "Officer and a gentle woman". *The Hindu*.
4. ↑  "Love of Education". *Jija Hari Singh*. मूल से 26 मार्च 2020 को पुरालेखित. अभिगमन तिथि 26 मार्च 2020.
5. ↑  "1975 batch officer from the IPS". *News Bharati*. 18 April 2013. मूल से 9 दिसंबर 2019 को पुरालेखित. अभिगमन तिथि 26 मार्च 2020.
6. ↑  "Bengaluru gets ready for art attack". *The New Indian Express*. 12 October 2019. मूल से 22 अक्तूबर 2019 को पुरालेखित. अभिगमन तिथि 26 मार्च 2020.
7. ↑  "Sensitising the bureaucracy". *The Times of India*. 16 April 2004.
8. ↑  "Corporate Governance, Art and Life". मूल से 1 सितंबर 2019 को पुरालेखित. अभिगमन तिथि 26 मार्च 2020.
**सुल्तान सर मुहम्मद शाह, आगा खां तृतीय**, मूल नाम : सुल्तान सर मुहम्मद शाह,48वां इमाम (अरवी : سيدي سلطان محمد شاه، الآغاخان الثالث जन्म:2 नवम्बर 1877, जन्म स्थान : वर्तमान कराची, पाकिस्तान, मृत्यु : 11 जुलाई 1957, वरसोई, स्विट्जरलैंड), शियाओं के निजरी इसमाईली मत के आध्यात्मिक नेता। ये आगा खान द्वितीय के एकलौते बेटे थे। 1885 में अपने पिता के उत्तराधिकारी के रूप में वह निजारी इस्माईली संप्रदाय के इमाम बने।

जीवन परिचय
----------

इनकी माँ ईरान की शाही परिवार से थीं। उनकी देखरेख में आगा खाँ को इस्माईली और पूर्वी शिक्षा के साथ-साथ पश्चिमी शिक्षा भी दी गयी। अपने समुदाय के मामलों को कर्मठता से निपटाने के अलावा उन्होने भारत के मुसलमानों में तेज़ी से अग्रणी स्थान हासिल कर लिया। 1906 में भारत में मुस्लिम अल्पसंख्यकों के हितों को प्रोत्साहित करने के लिए वाइसराय से मिलने गए मुस्लिम शिष्टमंडल का उन्होने नेतृत्व किया। 1909 के मार्ले-मिंटो सुधारों से अंतत: अलग मुस्लिम निर्वाचक मण्डल बन गया।

राजनीतिक गतिविधियां
-------------------

आगा खाँ तृतीय अखिल भारतीय मुस्लिम लीग के प्रारंभिक वर्षों में अध्यक्ष रहे तथा अलीगढ़ में मुस्लिम महाविद्यालय को विश्वविद्यालय का दर्जा दिलाने के लिए उन्होने एक कोश का गठन किया। यह दर्जा उसे 1920 में मिला। प्रथम विश्व युद्ध शुरू होने पर आगा खाँ ने मित्र राष्ट्रों के उद्देश्यों का समर्थन किया, लेकिन इसके बाद के शांति सम्मेलन में उन्होने आग्रह किया कि तुर्की के साथ उदारता से पेश आया जाय। प्रथम विश्व युद्ध में उनकी सहायता के लिए उन्हें नाइट की उपाधि दी गयी। उन्होने लंदन में भारतीय वैधानिक सुधारों पर हुए गोलमेज़ सम्मेलन (1930-32) में महत्वपूर्ण भूमिका निभाई। 1932 में जीनेवा में विश्व निरस्त्रीकरण सम्मेलन तथा 1932 में और 1934 से 1937 तक लीग ऑफ नेशंस की सभा में आगा खाँ तृतीय ने भारत का प्रतिनिधित्व किया। 1937 में उन्हे लीग का अध्यक्ष बनाया गया। द्वितीय विश्व युद्ध के दौरान वह स्वीटजरलैंड में रहे और राजनाइटिक गतिविधियां छोड़ दी।

महात्मा गांधी को 1942 से 1945 तक पूना (वर्तमान पुणे) में आगा खां महल में बंदी बनाकर रखा गया था। आगा खाँ को घुड़दौड़ों के लिए श्रेष्ठ नस्ल के घोड़ों के सफल मालिक और प्रवजनक के रूप में भी जाना जाता था।

सन्दर्भ
-------

1. ↑  भारत ज्ञान कोश, खंड : 1, प्रकाशक: पोप्युलर प्रकाशन मुंबई, पृष्ठ संख्या : 119

देखें
-----

* आगा खां महल, पुणे
* आगा खां सांस्कृतिक ट्रस्ट
प्रागैतिहासिक पैन्जीया अधिमहाद्वीप के बिखरकर अलग-अलग आधुनिक महाद्वीप बनने का चित्रण
भूविज्ञान में **अधिमहाद्वीप** (supercontinent) पृथ्वी के दो या दो से अधिक परिभाषित महाद्वीपों को मिलाकर बनने वाले भूभाग को कहते हैं। इनमें से कुछ तो वास्तव में ही १९वीं शताब्दी तक ज़मीनी पुलों से जुड़े हुए थे और कुछ प्रागैतिहासिक पृथ्वी में लाखों-करोड़ों वर्ष पूर्व जुड़े हुए थे। यूरोप और एशिया को मिलाकर यूरेशिया बनता है जो आज भी एक ही भूभाग के अंश हैं। उत्तर और दक्षिण अमेरिका पनामा नहर खुदने से पहले जुड़े हुए थे। अफ़्रीका और एशिया सुएज़ नहर खुदने से पहले जुड़े हुए थे। करोड़ों वर्ष पूर्व पैन्जीया नामक अधिमहाद्वीप में पृथ्वी के लगभग सभी महाद्वीपों का भूभाग एकत्र था।

इन्हें भी देखें
---------------

* महाद्वीप

सन्दर्भ
-------

1. ↑  Rogers, John J.W. and M. Santosh. Continents and Supercontinents. Oxford: Oxford UP, 2004. Print.
2. ↑  "Configuration of Columbia, a Mesoproterozoic Supercontinent by John J.W. Rogers and M. Santosh 2002" (PDF). मूल (PDF) से 3 फ़रवरी 2015 को पुरालेखित. अभिगमन तिथि 11 सितंबर 2016.